"4.8 GO KWALA PUO Dintlhathu to Puo ke karolo e e botlhokwa ya go fatlhosana. Puo e ka tlhagisiwa ka mefuta e e farologaneng jaaka e e tlhotleletsang, e e rutang le e e kgalemang. Mo mabakeng a mantsi motho o neelana ka puo mo dikopanong kgotsa mo meletlong e e farologaneng. Puo ya go bua le setšhaba e farologana le ya go bua le setlhotšhwana sa batho. 4.8.1 Diponagalo Fa o kwala Puo, tlhokomela dintlha tse di latelang: • Setlhogo sa puo se se ngokang se neelwe • Gakologelwa gore puo e na le matseno, mmele le bokhutlo. • Tshimologo e e botlhale e le maatla e e ka ngokang theetso. Se e ka nna motlae kgotsa nopolo nngwe e e ka ngokang theetso. • Ditumediso go bareetsi le go lebogela go newa tšhono ya go neelana ka puo.. • Maikalelo a kopano. • Netefatsa gore puo e maleba le mofuta wa kopano e o yang go bua kwa go yona. • Dintlha di se ke tsa phatlhalala. • Mmui a tseye tsia bareetsi ba gagwe. • Dipolelo tse dikhutshwane ka dikakanyo tse di bonolo. • Rulaganya le go golaganya dintlha tsa gago sentle gore puo e elele. • Dirisa dikao tse di tlwaelegileng. • Tiriso ya puo e senole kgolo, go se nne le ditlhapa le tshotlo. • Bokhutlo e nne jo bo maleba ka se se solofetsweng. • Go lebogela bareetsi theetso kwa bokhutlong jwa puo le go leboga ba ba go laleditseng. • Palo ya mafoko a yona e nne 180-200 diteng fela. Gakologelwa!! • Bua le bareetsi ka tlhamalalo. • Sala morago dikgato tsa go kwala. (i) Sekao sa puo Kakgolo go tsala ka letsatsi la lenyalo Borra le bomma, tlaa ke tseye tšhono e go lo dumedisa lotlhe batlamoletlong, le go lemoga ka tlotlo le boleng jwa baruti botlhe le kgosi le batlotlegi botlhe ba Lefapha la Thuto. Ke lebogela tlotlo e ke e neilweng ka go kopiwa go nna sebui 51"